इस साल आपका राशि स्वामी अक्टूबर तक अष्ट्म में रहेगा अत: न केवल अधिक मेहनत की जरूरत रहेगी बल्कि आपको अपने सभी कदम योजनाबद्ध तरीके से उठाने होंगे। आपके स्वास्थ्य की बात करें तो इस साल स्वास्थ्य के प्रति लापरवाही से बचना होगा। वाहन भी सावधानी से चलाना होगा। शिक्षा के लिए यह साल कमजोर लेकिन शोध के विद्यार्थियों को अच्छे परिणाम मिलेंगे। आर्थिक मामलों के लिए भी यह साल औसत है लेकिन अचानक धन प्राप्ति के योग बने हुए हैं। प्रेम व दाम्पत्य के लिए भी साल औसत परिणाम देता हुआ प्रतीत हो रहा है। कभी कभार कुछ वैचारिक भिन्नता भी रह सकती है। वैदिक ज्योतिष के अनुसार काम-धंधे के लिए साल औसत है, अधिक समय देते हुए अधिक मेहनत करने की स्थिति में संतोषप्रद परिणाम मिलते रहेंगे। मां दुर्गा की पूजा करें और दुर्गा चालीसा का पाठ करें।